311 
fra Kjøbenhavns Banegaard om Morgenen Kl. 8 i en 
særskilt Vaggon og stod af ved Kvistgaard. Man agtede 
derfra at foretage en Vandring gjennem Teglstrup Hegn 
forbi nogle smukke Søer i Skoven til Hellebæk, og derfra 
vilde man om Aftenen paa Vogne kjøre til Helsingør for 
med Aftentoget at vende tilbage til Kjøbenhavn. 
Etatsraad Hofman (Bang) holdt derpaa følgende 
Foredrag om Trægrenenes Sammenpodning (Af- 
sugning) og Nytten deraf i Pomologien s Tjen este, 
ledsaget med Fremvisning af levende Planter som Illustra¬ 
tion til det Sagte: 
Jeg har været i stor Uvished om, hvorledes jeg 
skulde lægge en rigtig Plan for Inddelingen af dette 
lille Foredrag. Det egentlige Maal, hvortil jeg i flere Aar 
har arbeidet hen, og den Erfaringsvidenskab, hvorfra jeg 
har hentet Stoffet, er Pomologien o: den Kunst, ved Hjælp 
af Frugttræer, navnlig Kjærnefrugt, at tage et stort Udbytte 
af Jorden. Men jeg tilstaar, at en Udvikling, der alene gik 
i denne Retning, vilde have været mere paa sin Plads ved 
et landøkonomisk Møde, hvor jeg kunde gjøre Regning paa 
Eiere af større Frugthaver, end i et Møde som dette, hvor 
Foredragene bør have en mere stræng videnskabelig Ten¬ 
dens og Form. Men paa den anden Side ledede mine 
pomologiske Forsøg til Iagttagelser, der streifede saa 
meget ind paa Plantefysiologiens Omraade, navnlig Lovene 
for Safternes Bevægelse i Træerne, at jeg, uagtet der for 
mig endnu er saare meget dunkelt i denne Videnskab, dog 
har troet at burde meddele mine Iagttagelser, just fordi 
den rette Theori kun kan bygges paa mange saadanne. 
Jeg maa derfor bede den ærede Forsamling undskylde, om 
jeg, for at give et klarere Billede af de Fremtoninger og 
Resultater, jeg skal tillade mig at beskrive, dog maa med¬ 
tage en Del af de Regler i Pomologien, som jeg har fulgt, 
idet jeg for Resten tillader mig at henvise til et lille Skrift, 
